Хан Крум (село)
Хан Крум (до 1899 г. – Чаталар, Чатали) е село в Североизточна България. То се намира в община Велики Преслав, област Шумен.

История 

До 1899 г. селото носи името Чаталар, след което е преименувано на Цар Крум. От 1977 г. то носи името Хан Крум.

Според някои археолози на мястото на селото през IV в. се намирала столицата на остготите начело с Улфила или най-малко крупен техен център, за което говорят откритите тук богати готски накити и други археологически находки.

Разкопани са няколко късноантични църкви. Две от тях, строени последователно една върху друга, са непосредствено на север от стената на по-късния аул. Първата еднокорабна, датирана към IV век, като в нея са запазени едни от малкото откривани в България раннохристиянски изображения на човешки лица. Втората църква е по-голяма и е строена през V до първата половина на VI век. Известна е и трета църква от този период под могила в аула, която не е проучвана подробно. Към 2018 са налице археологически сведения за още две новоразкрити църкви в този район, с което общия им брой достига пет.

Край селото е открит прабългарски дворец (Аул на кан Омуртаг) с останки от мост над Голяма Камчия, чието построяване се отнася към строителната дейност на кан Омуртаг, въз основа на Чаталарския надпис. Аулът е архитектурно произведение на Плисковско-Преславската култура.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Хан-Крумски скален манастир 

Разположен е в близост до селото, в западния склон на Калугеровия боаз. За неговото изграждане е използвана естествена пещера, която допълнително е дообработена. Изкачването до него се извършва по изсечена в скалата вита стълба.

Други 
Селото има жп гара на линията София-Варна. Оттук е съществувало разклонение за Велики Преслав, което не се обслужва.

В селото има винозавод и спиртоварна за ракия, като двете напитки с високо качество са традиционни за селото и околностите му.

Спорт 
Футболният отбор на селото се нарича „Локомотив“ (Хан Крум). Той е отбор от ОФГ, завършил на трето място в крайното класиране за 2010 г.

Литература 
 Тодор Балабанов. Отново за готите и епископския център от IV-V в. до с. Хан Крум, Шуменско. – Във: Великотърновският университет „Св. св. Кирил и Методий“ и българската археология – 1. Велико Търново, УИ „Св. св. Кирил и Методий“-Велико Търново, 2010.

Източници 

Села в област Шумен
Населени места в община Велики Преслав